รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่กฎ ก.ค.ศ.การจัดประเภทตำแหน่ง ระดับตำแหน่ง การให้ได้รับเงินเดือน และเงินประจำตำแหน่งของตำแหน่งบุคลากรทางการศึกษาอื่นตามมาตรา ๓๘ ค. (๒)
วันจันทร์ที่ 20 กุมภาพันธ์ 2560
ราชกิจจานุเบกษา เผยแพร่กฎ ก.ค.ศ.การจัดประเภทตําแหน่ง ระดับตําแหน่ง การให้ได้รับเงินเดือน และเงินประจําตําแหน่งของตําแหน่งบุคลากรทางการศึกษาอื่นตามมาตรา ๓๘ ค. (๒)
เว็บไซต์ราชกิจจานุเบกษา เมื่อวันที่ ๑๗ กุมภาพันธ์ ๒๕๖๐ ได้เผยแพร่กฎ ก.ค.ศ. การจัดประเภทตําแหน่ง ระดับตําแหน่ง การให้ได้รับเงินเดือน และเงินประจําตําแหน่งของตําแหน่งบุคลากรทางการศึกษาอื่นตามมาตรา ๓๘ ค. (๒) (ฉบับที่ ๒) พ.ศ. ๒๕๖๐
โดยมีรายละเอียดดังนี้
กฎ ก.ค.ศ.
การจัดประเภทตําแหน่ง ระดับตําแหน่ง การให้ได้รับเงินเดือน
และเงินประจําตําแหน่งของตําแหน่งบุคลากรทางการศึกษาอื่นตามมาตรา ๓๘ ค. (๒) (ฉบับที่ ๒)
พ.ศ. ๒๕๖๐
---------------------
อาศัยอํานาจตามความในมาตรา ๑๙ (๔) และมาตรา ๓๘ วรรคสอง แห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ ก.ค.ศ. โดยได้รับอนุมัติจากคณะรัฐมนตรีออกกฎ ก.ค.ศ. ไว้ ดังต่อไปนี้
ข้อ ๑ให้ยกเลิกความในข้อ ๒ แห่งกฎ ก.ค.ศ. การจัดประเภทตําแหน่ง ระดับตําแหน่งการให้ได้รับเงินเดือนและเงินประจําตําแหน่งของตําแหน่งบุคลากรทางการศึกษาอื่นตามมาตรา ๓๘ ค. (๒)พ.ศ. ๒๕๕๕ และให้ใช้ความต่อไปนี้แทน
“ข้อ ๒ ข้าราชการครูและบุคลากรทางการศึกษา ตําแหน่งบุคลากรทางการศึกษาอื่นตามมาตรา ๓๘ ค. (๒) มีสามประเภท ดังต่อไปนี้
(๑) ประเภทอํานวยการ
(๒) ประเภทวิชาการ
(๓) ประเภททั่วไป”
ข้อ ๒ให้เพิ่มความต่อไปนี้เป็นข้อ ๒/๑ และข้อ ๒/๒ แห่งกฎ ก.ค.ศ. การจัดประเภทตําแหน่งระดับตําแหน่ง การให้ได้รับเงินเดือนและเงินประจําตําแหน่งของตําแหน่งบุคลากรทางการศึกษาอื่นตามมาตรา ๓๘ ค. (๒) พ.ศ. ๒๕๕๕
“ข้อ ๒/๑ ตําแหน่งประเภทอํานวยการ ได้แก่ ตําแหน่งที่มีอํานาจและหน้าที่ในการบริหารงานในฐานะหัวหน้าส่วนราชการภายในสถาบันการอาชีวศึกษาตามกฎหมายว่าด้วยการอาชีวศึกษาหรือตําแหน่งอื่นที่มีลักษณะเป็นตําแหน่งประเภทอํานวยการ ซึ่งมีหน้าที่ความรับผิดชอบและคุณภาพของงานสูงมากหรือสูงมากเป็นพิเศษที่ ก.ค.ศ. กําหนดให้เป็นตําแหน่งประเภทอํานวยการตามหลักเกณฑ์ในกฎ ก.ค.ศ. นี้
ข้อ ๒/๒ ตําแหน่งประเภทอํานวยการ มีสองระดับ ดังต่อไปนี้
(๑) ระดับต้น ได้แก่ ตําแหน่งที่มีลักษณะหน้าที่ความรับผิดชอบและคุณภาพของงานสูงมากดังต่อไปนี้
(ก) หัวหน้าส่วนราชการภายในสถาบันการอาชีวศึกษาตามกฎหมายว่าด้วยการอาชีวศึกษา
(ข) ตําแหน่งอื่นที่ ก.ค.ศ. กําหนดเป็นตําแหน่งประเภทอํานวยการระดับต้น
(๒) ระดับสูง ได้แก่ ตําแหน่งที่มีลักษณะหน้าที่ความรับผิดชอบและคุณภาพของงานสูงมากเป็นพิเศษ ดังต่อไปนี้
(ก) หัวหน้าส่วนราชการภายในสถาบันการอาชีวศึกษาตามกฎหมายว่าด้วยการอาชีวศึกษา
(ข) ตําแหน่งอื่นที่ ก.ค.ศ. กําหนดเป็นตําแหน่งประเภทอํานวยการระดับสูง”
ข้อ ๓ให้ยกเลิกความในข้อ ๑๖ แห่งกฎ ก.ค.ศ. การจัดประเภทตําแหน่ง ระดับตําแหน่งการให้ได้รับเงินเดือนและเงินประจําตําแหน่งของตําแหน่งบุคลากรทางการศึกษาอื่นตามมาตรา ๓๘ ค. (๒)พ.ศ. ๒๕๕๕ และให้ใช้ความต่อไปนี้แทน
“ข้อ ๑๖ ข้าราชการครูและบุคลากรทางการศึกษา ตําแหน่งบุคลากรทางการศึกษาอื่นตามมาตรา ๓๘ ค. (๒)ซึ่งได้รับการแต่งตั้งให้ดํารงตําแหน่งในสายงานตามบัญชีกําหนดสายงานที่มีสิทธิได้รับเงินประจําตําแหน่งท้ายกฎ ก.ค.ศ. นี้ ในตําแหน่งประเภทใดและระดับใด ให้ได้รับเงินประจําตําแหน่ง ดังต่อไปนี้
(๑) ตําแหน่งประเภทอํานวยการระดับต้น ให้ได้รับเงินประจําตําแหน่งในอัตรา ๕,๖๐๐ บาท
(๒) ตําแหน่งประเภทอํานวยการระดับสูง ให้ได้รับเงินประจําตําแหน่งในอัตรา ๑๐,๐๐๐ บาท
(๓) ตําแหน่งประเภทวิชาการระดับชํานาญการที่มีประสบการณ์ ทักษะ และสมรรถนะตามหลักเกณฑ์และเงื่อนไขที่ ก.ค.ศ. กําหนด ให้ได้รับเงินประจําตําแหน่งในอัตรา ๓,๕๐๐ บาท
(๔) ตําแหน่งประเภทวิชาการระดับชํานาญการพิเศษ ให้ได้รับเงินประจําตําแหน่งในอัตรา๕,๖๐๐ บาท
(๕) ตําแหน่งประเภทวิชาการระดับเชี่ยวชาญ ให้ได้รับเงินประจําตําแหน่งในอัตรา ๙,๙๐๐ บาท”
ข้อ ๔ให้ยกเลิกบัญชีกําหนดสายงานที่มีสิทธิได้รับเงินประจําตําแหน่งท้ายกฎ ก.ค.ศ.การจัดประเภทตําแหน่งระดับตําแหน่ง การให้ได้รับเงินเดือนและเงินประจําตําแหน่งของตําแหน่งบุคลากรทางการศึกษาอื่นตามมาตรา ๓๘ ค. (๒) พ.ศ. ๒๕๕๕ และให้ใช้บัญชีท้ายกฎ ก.ค.ศ. นี้แทน
ให้ไว้ ณ วันที่ ๒ กุมภาพันธ์ พ.ศ. ๒๕๖๐
ธีระเกียรติ เจริญเศรษฐศิลป์
รัฐมนตรีว่าการกระทรวงศึกษาธิการ
ประธาน ก.ค.ศ.
บัญชีกําหนดสายงานที่มีสิทธิได้รับเงินประจําตําแหน่ง
ท้ายกฎ ก.ค.ศ. การจัดประเภทตําแหน่ง ระดับตําแหน่ง การให้ได้รับเงินเดือน
และเงินประจําตําแหน่งของตําแหน่งบุคลากรทางการศึกษาอื่นตามมาตรา ๓๘ ค. (๒) (ฉบับที่ ๒)
พ.ศ. ๒๕๖๐
---------------------
ตําแหน่งประเภทอํานวยการระดับต้นและระดับสูง ได้แก่
สายงานอํานวยการ
ตําแหน่งประเภทวิชาการระดับชํานาญการและระดับชํานาญการพิเศษ ได้แก่
๑. สายงานพยาบาลวิชาชีพ
๒. สายงานวิชาการคอมพิวเตอร์
ตําแหน่งประเภทวิชาการระดับเชี่ยวชาญ ได้แก่
๑. สายงานนิติการ
๒. สายงานวิเคราะห์นโยบายและแผน
๓. สายงานวิชาการศึกษา
๔. สายงานทรัพยากรบุคคล
หมายเหตุ :- เหตุผลในการประกาศใช้กฎ ก.ค.ศ. ฉบับนี้ คือ โดยที่ ก.ค.ศ. ได้กําหนดให้ตําแหน่งประเภทอํานวยการ เป็นประเภทของตําแหน่งบุคลากรทางการศึกษาอื่นตามมาตรา ๓๘ ค. (๒) แห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ เพื่อให้สอดคล้องกับลักษณะหน้าที่ความรับผิดชอบ และคุณภาพของตําแหน่งที่มีอํานาจและหน้าที่ในการบริหารงานในฐานะหัวหน้าส่วนราชการภายในสถาบันการอาชีวศึกษาตามกฎหมายว่าด้วยการอาชีวศึกษา หรือตําแหน่งอื่นที่เทียบเท่าภายในหน่วยงานการศึกษาอื่น และได้กําหนดตําแหน่งประเภทวิชาการระดับเชี่ยวชาญในสายงานทรัพยากรบุคคลเพิ่มเติม ประกอบกับมาตรา ๓๘ วรรคสอง แห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ บัญญัติให้การกําหนดระดับตําแหน่ง และการให้ได้รับเงินเดือนและเงินประจําตําแหน่งของตําแหน่งบุคลากรทางการศึกษาอื่นตาม ค. (๒) ให้เป็นไปตามที่กําหนดในกฎ ก.ค.ศ. จึงจําเป็นต้องออกกฎ ก.ค.ศ. นี้
รายละเอียดเพิ่มเติม:เว็บไซต์ราชกิจจานุเบกษา